钦定古今图书集成/明伦汇编/官常典/第105卷 > 《拟册邠王文》前人
## 钦定古今图书集成/明伦汇编/官常典/第105卷 > 《拟册邠王文》前人

维某年月日，皇帝若曰：“朕读《诗》至《豳风》，见古公亶父
之迹，然后知王业之难。仰惟我太祖、太宗之栉沐风
雨，以启天下，是用兢惕，若坠泉谷。豳之旧地，积德之
馀，俗厚而忠，人悦其上。王于兹土，克懋贤戚。咨尔第
四子某，质重性和，神清气茂，威仪俨若，恬淡寡言。介
然风规，坐镇流俗。固可将吾勤俭，宣化豳郊。锡尔白”
社，藩于西土。是用命使某官某乙持节册命尔为邠
王。往钦哉！宜听朕命。於戏！播种者，后稷公刘之业，善
继者，古公亶父之志。积德行义，国人戴之。《诗》有《七月》
之章。非惟王业艰难，亦俗阜化成之风也。尔其日夜
思之，抚以温柔之教，无夺农时，使独戴周德，以忝我
一人之命。

水，左据常山、蒲坂，唐尧所封之丘；历山，虞舜隐耕之
地；晋阳，我高祖誓众之野，本晋国也，而谓之唐。其人
忧深思远，有帝尧之遗风焉。我国家因之，以启王业。
将我朝政，保兹旧邦，克建戚藩，以任贤德。咨尔第五
男某，和裕禀质，端贞，理身。㧑谦似不能，好善如不足。
“行归于厚，口无择言。本孝克家，资忠体国。固可严奉
启圣之域，绥怀积德之邦，锡尔黑社，以藩于北。是用
使某官某乙持节册命尔为晋王。往，钦哉！宜听朕命。”
於戏！践唐尧之地，埋虞舜之人，开高祖之域。尔其兢
兢底慎，以临其人。思流恺悌之风，祗敬兴王之地。无
一举足以忘我祖宗艰难之业。往利“厥土”，以孚于休。